armvectores/hy_wikipedia_2023 huggingface dataset:
Ջոն Քրիստոֆեր ՄակԳինլի

Ջոն Քրիստոֆեր ՄակԳինլի(անգլ.՝ John Christopher McGinley, օգոստոսի 3, 1959(1959-08-03), Գրինվիչ Վիլիջ, Նյու Յորք շրջան, Նյու Յորք, Նյու Յորք, ԱՄՆ), ամերիկացի դերասան, պրոդյուսեր և սցենարիստ, առավել հայտնի է NBC հեռուստաալիքի «Կլինիկա» հեռուստասերիալում բժիշկ Պերի Կոկսի և Սթոուն Օլիվերի «Դասակ» ֆիլմում Ռեդ Օ’Նիլի դերերով։ Նա նկարահանվել է Սթոունի 6 ֆիլմերւմ։


== Կենսագրոոթյուն ==
Ջոն Ք. ՄակԳինլին ծնվել է 1959 թվականի օգոստոսի 3-ին, Նյու Յորքում, ԱՄՆ։ Մեծացել է Միլբուրնում, Նյու Ջերսի նահանգում։ Երբ որոշում է դերասան դառնալ, նա իրեն ամբողջովին այդ գործին է նվիրում։ Ջոնի դերասանական կարիերան սկսվել այն ժամանակ, երբ նրան նկատել է Սթոունի քաստինգ-մենեջերը, երբ դիտում էր «Դանին և կապույտ խոր ծովը» բեմադրությունը, որտեղ ելույթ էր ուենենալու Ջոն Թուրթուրոն։ Այդ օրը, երբ մենեջերը եկել էր, Թուրթուրոն նկարահանվելու և նրա դուբլյորը լինելու առաջարկ ստացավ, իսկ նրա փոխարեն բեմ բարձրացավ Ջոնը։ Մենեջերներն այնքան տպավորված էին, որ Սթոունին առաջարկեցին երիտասարդին դեր տալ։ Օլիվեր Սթոունը Ջոնին իր «Դասակը» ֆիլմում փոքրիկ դեր տվեց։ Սակայն նկարահանումների ամենասկզբից դերասան Ջոն Սպենսերը լքեց դերասանական կազմը, և ՄակԳինլին ստացավ նրա դերը, որը ֆիլմում իր նշանակությամբ 4-րդն էր։ «Դասակից» հետո նա Օլիվեր Սթոունի հետ աշխատել է ևս 4 անգամ։
ՄակԳինլին նկարահանվել է ավելի քան 60 ֆիլմերում և մի քանի այնպիսի հեռուստասերիալներում, ինչպիսիք են «Կլինիկա»-ն, «Պրակտիկա»-ն, «Ֆրեյզեր»-ը։ Բացի այդ, նա համարվում է նաև գրող և պրոդյուսեր։


=== Անձնական կյանք ===
1997 թվականի փետրվարին ՄակԳինլին ամուսնացել է Լորոն Լամբերտի հետ։ Նրանց որդի Մակսը ծնվել է Դաունի համախտանիշով։ 2001 թվականի դեկտեմբերին Լամբերտը և ՄակԳինլին բաժանվել են, սակայն 2002 թվականի հոկտեմբերին iParenting.com կայքի կողմից Ջոնը ստացել է «ամսվա հայր» անվանումը։
2006 թվականի օգոստոսին Ջոնը նշանված է եղել Մալիբուից յոգայի ուսուցչի՝ Նիկոլ Կեսլերի հետ, ում հետ արդեն երկու տարի էր հինդիպում էր։ Զույգն ամուսնացել է 2007 թվական ապրիլի 7-ին իրենց տանը կազմակերպված ամուսնական արարողության ժամանակ։ 2008 թվականի փետրվարի 2-ին նիանք աղջիկ են ունեցել, որին անվանեցին Բիլլի Գրեյս, իսկ 2010 թվականի հունիսի 24-ին ծնվում է նրանց երկրորդ աղջիկը՝ Քեյթ Ալինան։


== Ֆիլմագրություն ==


== Ծանոթագրություններ ==
Սևանի բեղլու

Սևանի բեղլու, սևանի բեղաձուկ (լատ.՝ Barbus goctschaicus), ծածանաձկների ընտանիքին պատկանող միջին չափի ձուկ, որը գրանցված է Հայաստանի Հանրապետության Կարմիր գրքում։


== Տարածվածություն ==
Հայաստանում տարածված է միայն Սևանա լճում և նրա մեջ թափվող գետերում։ Առաջացնում է լճային, լճագետային և գետային պոպուլացիաներ, որոնք իրարից հիմնականում տարբերվում են իրենց բնակվելու և բազմանալու վայրով։ Տեսակը Սևանա լճի ավազանից դուրս չի հանդիպում։


== Նկարագրություն ==
Մարմինը գլանաձև է, երկարությունը՝ 15-18 (երբեմն մինչև 30) սմ, զանգվածը՝ 500 գ։ Կիսալուսնաձև կտրվածքով ստորին բերանի անկյուններում և վերին շրթունքի վրա կան մեկական զույգ կարճ բեղիկներ։ Խռիկային առէջները կարճ են՝ բահանման ծայրով։ Պոչային լողակը մկրատաձև է։ Թեփուկները կողագծում 54-72 հատ են։ Մեջքային լողակում կա 12 ճառագայթ, հետնալողակում՝ 8։ Մեջքային լողակի վերջին չճյուղավորված ճառագայթը հաստացած է և կրում է համեմատաբար թույլ զարգացած մանր ատամիկներ։ Ալանային ատամները եռաշարք են, երբեմն՝ երկշարք։ Ընդհանուր գունավորումը դեղնամոխրավուն է։ Մեջքը մոխրագույն է կամ մոխրականաչ, կողքերը՝ մոխրադեղնականաչավուն՝ ոսկեգույն նրբերանգով։ Փորիկը սպիտակ է, դեղնավուն կամ մոխրասպիտակավուն։ Մարմնի վրա ցրված են բազմաթիվ մանր պտեր, որոնք խոշոր առանձնյակների մոտ կարող են ի հայտ չգալ։ Մեջքային և պոչային լողակները մոխրագույն կամ գորշանարնջագույն են, կրծքայինները՝ նարնջագույն կամ նարնջամոխրագույն, իսկ փորային լողակները և հետնալողակը՝ մարմնագույն։ Աչքի ծիածանաթաղանթը ոսկեգույն է կամ դեղնավուն։


== Բազմացում ==
Սեռահասուն է դառնում 3-4 տարեկանում, երբեմն՝ ավելի ուշ։ Բազմանում է հունիս-օգոստոսին՝ ջրի 14-18 °C ջերմաստիճանային պայմաններում։ Ձվադրում է բաժիններով՝ 1 տարվա ընթացքում 2-3 անգամ։ Բեղունությունը կարող է հասնել մինչև 26,5 հազար նարնջագույն է կամ դեղնավուն ձկնկիթի։ Հանդիպում է վտառներով։ Վարում է մերձհատակային կենսակերպ։


== Սննդառություն ==
Սնվում է միջատներով ու նրանց թրթուրներով, խեցգետնակերպներով, փափկամարմիններով, ձկնկիթով, երբեմն՝ բույսերով։ Ունեցել է արդյունաբերական նշանակություն, այժմ որսն արգելված է։


== Պահպանություն ==
Խոցելի, տեղային տարածվածությամբ և կրճատվող թվաքանակով էնդեմիկ տեսակ է, որը գրանցված էր նախկին ԽՍՀՄ-ի Կարմիր գրքում։ ԲՊՄՄ Կարմիր ցուցակի չափորոշիչներով գնահատվում է որպես խոցելի տեսակ։
Նախկինում բազմաքանակ տեսակ էր, որն ուներ արդյունագործական նշանակություն։ Տարեկան որսը չէր գերազանցում 20-25 տոննայից։ Ներկայումս պոպուլյացիայի և հատկապես լճային բիոտիպի թվաքանակը խիստ կրճատվել է։
Վտանգման հիմնական գործոններն են լճային բիոտիպի հիմնական ապրելավայրերի և ձվադրավայրերի չորացումը, լճի մակարդակի իջեցումը, հիմնական ձվադրային գետերի ջրի աղտոտումը, ձվադրման ժամանակ ոռոգման նպատակով ջրերի օգտագործումը, ինչպես նաև լճում, ձվադրային գետերում և գետային ձևի բնակեցման վայրերում որսագողությունը։
Արհեստական բազմացում չի կատարվել, իսկ արհեստական վերարտադրության մեթոդները մշակված չեն։ 1981 թվականից որսը Սևանա լճում արգելված է։ Պահպանվում է «Սևան» ազգային պարկում։


== Ծանոթագրություններ ==
Ֆրեդ Ասթեր

Ֆրեդ Ասթեր (անգլ.՝ Fred Astaire, իսկական անուն ազգանունը՝ Ֆրեդերիկ Աուստեռլից, մայիսի 10, 1899(1899-05-10)[…], Օմահա, Նեբրասկա, ԱՄՆ - հունիսի 22, 1987(1987-06-22)[…], Լոս Անջելես, Կալիֆոռնիա, ԱՄՆ), արմատներով ավստրիացի, ամերիկացի դերասան, պարող, երգիչ։
Անցյալի Հոլիվուդի ամենաճանաչված աստղերից մեկը, խաղացել է 40-ից ավելի ֆիլմերում, նրա ձայնը հնչում է մոտ 80 ֆիլմում, համարվում է մյուզիքլ ժանրերի մեծագույն դերասաներից մեկը։ Ամերիկյան կինոակադեմիան իր կողմից կազմված Ամերիկյան բոլոր ժամանակների ֆիլմերի 100 մեծագույն աստղերի ցանկում նրան ընդգրկել է 5-րդ տեղում։ Ֆրեդ Ասթերը և Ջինջեր Ռոջերսը համատեղ նկարահանվել են 10 ֆիլմում, որոնք համարվում են դասական մյուզիքլներ։
Բալանչինը և Ռուդոլֆ Նուրիևը նրան անվանել են 20-րդ դարի մեծագույն պարող։


== Ծանոթագրություններ ==


== Արտաքին հղումներ ==
Fred Astaire tribute site Archived 2021-03-25 at the Wayback Machine.
ԱՄՆ-ի խորհրդանիշների ցանկ (թիթեռներ)

ԱՄՆ-ի խորհրդանիշների ցանկ (թիթեռներ) ներառում է իր մեջ թեփուկաթևավորներին, որոնք ընտրվել են, որպես ԱՄՆ–ի առանձին խորհրդանիշներ։ 7 նահանգում որպես խորհրդանիշ է ընտրվել Դանաիդա մանարխ (անգլ.՝ Monarch Butterfly) թիթեռը, իսկ 4 նահանգում՝ Պառուսնիկ գլավկը (անգլ.՝  Eastern Tiger Swallowtail)։


== Ցանկ ==


== Ծանոթագրություններ ==


== Արտաքին հղումներ ==
«Official State Butterflies from NETSTATE»։ Netstate.com։ Արխիվացված է օրիգինալից 2013-07-03-ին։ Վերցված է 2011-01-10  
«US Symbols Online: Listing of Official State Insects»։ e-ReferenceDesk։ Արխիվացված է օրիգինալից 2013-07-03-ին։ Վերցված է 2011-04-04  
«State Insects»։ State Symbols USA։ Արխիվացված է օրիգինալից 2013-07-03-ին։ Վերցված է 2013-07-01
ԱՄՆ ԶՈՒ հատուկ նշանակության զորքեր

ԱՄՆ ԶՈՒ հատուկ նշանակության զորքեր (անգլ.՝ U.S. Army Special Forces (ԱՄՆ բանակի հատուկ ուժեր), ԱՄՆ ԶՈՒ հատուկ նշանակության զորքեր։ Առավել հայտնի են Green Berets անվամբ «Կանաչ բերետներ»), ԱՄՆ ԶՈՒ ընտրյալ զինվորական ստորաբաժանումներ, որոնք նախատեսված են պարտիզանական պատերազմ իրականացնելու համար։ Կարգախոսն է De Oppresso Liber (հայերեն՝ Ազատ երկնչումից)։ Բաղկացած է տարբեր ստորաբաժանումներից և պայքար է ծավալում նաև ահաբեկչության դեմ։


== Ծանոթագրություններ ==
Ղանձլամեր կանաչ

Ղանձլամեր կանաչ (լատ.՝ Helléborus víridis), գորտնուկազգիների ընտանիքին պատկանող երկշաքիլավոր ծաղկավոր բույս։


== Բուսաբանական բնութագիր ==
Ղանձլամեր կանաչը բազմամյա վայրի  կոճղարմատավոր խոտաբույս է։ Արմատամերձ տերևները 2-ն են՝ բաժանված 7-13 տերևներից, որոնցից յուրաքանչյուրը բավականին խոր հատված է անհավասար ատամնավոր մասերի։ Ծաղկացողունը ունի մոտ 40 սմ բարձրություն՝ փոքրիկ ատամնաձև տերևներով։
Ծաղիկները 2-4 զույգերով հավաքված են ցողունի վրա։ 4-5 սմ տրամագծով ծաղկապատյանը բաժանված է դեղնականաչավուն 5 մասի ։ Սերմերը գլանաձև են կամ ձվաձև, ակոսավոր, 3,2-4,8×1,8-2,4 սմ։
Քրոմոսոմների թիվը 2n = 32 է։


== Տարածք ==
Կանաչ ղանձլամերը ծագել է Կենտրոնական և Արևմտյան Եվրոպայից, արևելքից գալիս է դեպի հյուսիսային Իտալիա և Ավստրիա։ Այգիներում աճեցնելիս հաճախ վայրիանում է, հեշտությամբ տարածվում է։


== Տնտեսական արժեք և կիրառություն ==
Ողջ Եվրոպայում հաճախ աճեցվում է որպես դեկորատիվ բույս։  Բարձր է գնահատվում գարնանային վաղ ծաղկման համար։ Ստացվել են նաև մի քանի դեկորատիվ հիբրիդային սորտեր։

Ղանձլամերի արմատները օգտագործվում է բժշկության մեջ, միջնադարում բույսը հենց այդ նպատակով էլ աճեցվել է։


== Տաքսոնոմիա ==


=== Հոմանիշներ ===
Helleboraster viridis (L.) Moench, 1794
Helleborus bocconei E.Fourn., 1875, nom. illeg.
Helleborus brevicaulis Jord. & Fourr., 1868, nom. inval.
Helleborus hunfalvyanus var. viridis (L.) Kanitz, 1866
Helleborus officinalis var. viridiflorus (Stokes) Spach, 1839
Helleborus personnatii Masclef, 1889
Helleborus viridiflorus Stokes, 1812
Helleborus viridis var. grandiflorus Neilr., 1846
Helleborus viridis var. jacquinianus A.Braun, 1861
Helleborus viridis var. normalis F.W.Schultz, 1856
Helleborus viridis var. silvaticus Neilr., 1859


== Ծանոթագրություն ==
Վերխնիե Կարյավդի

Վերխնիե Կարյավդի (ռուս.՝ Верхние Карьявды, բաշկիրերեն՝ Үрге Ҡаръяуҙы), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 43 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ինֆիրտել

Ինֆիրտել (անգլ.՝ Innviertel, բառացի՝ Իննի քառորդ), պատմական մաս Ավստրիայում՝ Ինն գետի հարավ-արևելքում։ Վերին Ավստրիայի արևմտյան մասն է, սահմանակցում է գերմանական Բավարիայի հետ։ Վերին Ավստրիայի պատմական չորս ենթաշրջաններից չորրորդն է։ Մյուս երեք մասերն են Հաուսրուկֆիրտել, Մյուլֆիրտել և Տրաունֆիրտել։


== Աշխարհագրություն և ժողովրդագրություն ==

Շրջանն իր մեջ ներառում է Շերդինգ, Դիդ իմ Իննկրայս, Բրաունաու ամ Ինն շրջանները։ Ինֆիրտելի մակերեսը 2,250 կմ² է։ Բնակչությունը մոտ 215,000 մարդ է։


== Պատմություն ==
Վաղ միջնադարից շրջանը պատկանել է գերմանական Բավարիայի հերցոգությանը և կոչվել Իննբաերն (Innbaiern)։ Բավարական ժառանգության համար մղվող պատերազմի արդյունքում 1779 թվականին այն անցել է Ավստրիային։ Նապոլեոնյան պատերազմների ժամանակ Ինֆիրտելը 1809 թվականի Շենբրունի պայմանագրով Հաուսրուկֆիրտելի հետ դարձյալ հանձնվել է Բավարիային, սակայն ի վերջո 1816 թվականին Վիեննայի կոնգրեսի որոշմամբ միացվել է Ավստրիական կայրությանը։


== Նշանավոր մարդիկ ==
Ադոլֆ Հիտլեր - գերմանացի պետական ու քաղաքական գործիչ Նացիստական Գերմանիայի շրջանում, դիկտատոր։
Անտոն Ցայլինգեր - ավստրիացի ֆրիզիկոս, առաջին անգամ իրականացրել է քվանտային հեռահաղորդակցություն՝ կիառելով ֆոտոններ։
Ֆրանց Գրուբեր - ուսուցիչ, կոմպոզիտոր, «Խաղաղ գիշեր» ամանորյան հիմնի հեղինակ։
Էռնստ Կալտենբրուներ - Նացիստական Գերմանիայում բարձրաստիճան քաղաքական գործիչ։


== Ծանոթագրություններ ==


== Արտաքին հղումներ ==
Քարտեզ (PDF-փաստաթուղթ, 341 kB)
Վերին Ավստրիայի շրջանների դասակարգում
Ինֆիրտելի բնակչության մշակույթ, բարքեր և սովորություններ, 1832
Տյոմկինսկի շրջան

Տյոմկինսկի շրջան (ռուս.՝ Тёмкинский район), մունիցիպալ շրջան Ռուսաստանի Դաշնության Սմոլենսկի մարզում։
Ստեղծվել է 1929 թվականին։ Վարչական կենտրոնը՝ Տյոմկինո։


== Աշխարհագրություն ==
Շրջանի տարածքի մակերեսը կազմում է 1324,25 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 6258 մարդ։ Բնակչության խտությունը կազմում էր 4,73 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռիվանացանո

Ռիվանացանո (իտալերեն՝ Rivanazzano), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 4430 մարդ։ Խտությունը կազմում է 153 մարդ/կմ²։ Տարածքը 29 կմ² է։ Փոստային ինդեքս՝ 27055։ Հեռախոսային կոդ՝ 0383։
Կոմունայի հովանավորն է Օսերի սուրբ Հերմանը։ Տոնը նշվում է օգոստոսի առաջին կիրակի օրը։


== Ժողովրդագրություն ==
Բնակչություն


== Ծանոթագրություններ ==
Ալեքսանդր II (Իմերեթի արքա)

Ալեքսանդր II (վրաց.՝  ალექსანდრე II, 15-րդ դար - ապրիլի 1, 1510, Քութայիս), Իմերեթի թագավոր 1483 թվականից 1510 թվականներին։


== Կենսագրություն ==
Ալեքսանդրի ծննդյան ամսաթիվը պատմությանն անհայտ է։ Հոր՝ Բագրատ IV-ի մահից հետո՝ 1478 թվականին, դարձել է Վրաց թագավոր։ Իշխել է Վրաց թագավորության երկու խոշոր երկրամասերում՝ Իմերեթում և Քարթլիում։ Դառնալով վրաց թագավոր, նա արտաքսել է իր մրցակցին՝ Կոնստանտին իշխանին։
Շուտով Ալեքսանդր II-ը հրաժարվել է Ռաճայի և Լեչխումի պատմական երկրամասերի իր կալվածքներից և այն հանձնել անհնազանդ իշխաններին։ Որոշ ժամանակ անց Կոնստանտինը վերադարձավ աքսորից և 1483 թվականին գրավեց Քութայիսը։ Ալեքսանդրի թուլացումից և թագավորական իշխանության պառակտումից ոգևորված ակ-կոյունլուները ներխուժեցին Քարթլի և վրաց թագավորից խլեցին Իմերեթի վերահսկողությունը։
1491 թվականին Ալեքսանդրը ստիպված էր ճանաչել իր մրցակից Կոնստանտինին, որպես անկախ և ինքնիշխան Քարթլիի թագավորության միապետ։ Նրանց միջև կնքվեց հաշտություն, որը երկար չտևեց։ 1509 թվականի օգոստոսին իմերեթական զորքերի գլուխն անցած Ալեքսանդրը ներխուժեց Քարթլի և պաշարեց Գորի բերդաքաղաքը։
Նույն շրջանում օսմանյան թուրքերը գրավեցին Քութայիսը, որը ստիպեց Իմերեթի թագավորին վերադառնալ հայրենիք։ Առանց ղեկավարի մնացած իմերեթական զորքրերը շուտով նահանջեցին Գորիից։ Մահացել է 1510 թվականին։


== Տե՛ս նաև ==
Իմերեթի թագավորություն


== Ծանոթագրություններ ==
Հիդրազին օքսիդառեդուկտազ

Հիդրազին օքսիդառեդուկտազ (ՖՀ 1.7.99.8), ֆերմենտ, որի համակարգային անվանումն է հիդրազին:ակցեպտոր օքսիդառեդուկտազ։ Այն կատալիզում է հետևյալ քիմիական ռեակցիան

հիդրազին + ակցեպտոր 
  
    
      
        ⇌
      
    
    {\displaystyle \rightleftharpoons }
   N2 + վերականգնված ակցեպտոր


== Ծանոթագրություններ ==
Լրջորեն վերաբերվելով երեխաներին

Լրջորեն վերաբերվելով երեխաներին (անգլ.՝ Taking Children Seriously — T.C.S.), շարժում կրթության ու փիլիսոփայության մեջ, որի հիմնական գաղափարն այն է, որ կարելի է ու ցանկալի է դաստիարակել և ուսուցանել երեխաներին՝ առանց նրանց կամքին հակառակ որևէ բան անելու կամ նրանց ստիպելու՝ անել ինչ-որ բան իրենց կամքին հակառակ։


== Պատմություն ==
Շարժումը հիմնադրվել է 1994 թվականին որպես լիբերտականներ Սառա Ֆիտց-Կլարիջի և Դևիդ Դոյչի առցանց ցուցակ։ Դոյչը նաև ֆիզիկոս-տեսաբան է Օքսֆորդի համալսարանում։
T. C. S. սկսվում է այն դիտարկումով, որ մեծահասակների ու երիտասարդների միջև ավանդական փոխհարաբերությունների  մեծ մասը հիմնված է  պարտադրանքի վրա։
Դաստիարակության և կրթության T. C. S. մոդելը մերժում է այդ պարտադրանքը՝ որպես ոտնձգություն երեխայի կամքի նկատմամբ, ինչպես նաև մերժում է ծնողների կամ մանկավարժի «անձնազոհությունը»՝ որպես ոտնձգություն մեծահասակների կամքի նկատմամբ։ T. C. S.-ը կողմ է, որ ծնողներն ու երեխաները համատեղ աշխատեն՝ գտնելու համար ընդհանուր նախապատվությունը կամ այն լուծումը, որը բոլոր կողմերն անկեղծորեն նախընտրում են բոլոր մյուս տարբերակներից, որոնք հնարավոր են։
T. C. S. փիլիսոփայությունը  ոգեշնչված է Կարլ Փոփերի էպիստեմոլոգիայով։ Փոփերն ինքը եղել է պրոֆեսիոնալ մանկավարժ նախքան փիլիսոփայությամբ զբաղվելը։ Փաստորեն, փիլիսոփայությունը նրա համար միայն երկրորդ տարբերակն էր, որպեսզի կարողանա արտագաղթել՝ անխուսափելի անշլյուսից խուսափելու համար։ Նա ակտիվ մասնակցություն է ունեցել Wiener Schulreform  շարժմանը (Վիեննայի դպրոցական բարեփոխում), կա կապ ուսուցման հոգեբանության, որի վերաբերյալ նա գրել է դոկտորական ատենախոսություն և նրա փիլիսոփայության միջև։ Այնուամենայնիվ, որպես փիլիսոփա՝ նա չի պաշտպանել որևէ կոնկրետ մանկավարժություն, թեև նա ունեցել է որոշ ընդհանուր տեսակետներ այս հարցի վերաբերյալ։ T. C. S. ուսումնասիրում է Փոփերի իմացաբանությունը (ինչպես հենց ինքը՝ Փոփերը)՝ որպես համընդհանուր տեսություն այն մասին, թե ինչպես է գիտելիքն ընդլայնվում, և փորձում է մշակել դրա խորը հետևանքները կրթության տեսության համար։


== Ծանոթագրություններ ==


== Արտաքին հղումներ ==
Fortune-Wood, Jan Bound to be Free: A Positive Alternative to Paying the Hidden Costs of Free Education. — Educational Heretics Press, 2001. — С. 110. — ISBN 1-900219-20-4
Taking Children Seriously Website
Fallible Living TCS Essays
Brain Child Mag Homepage (und) // Brain, Child Magazine. — Т. 4. — № 1. — С. Winter 2003. Reprinted in the Utne Reader
Taking Children Seriously (TCS) and Anarchy by (I)An-ok in Green Anarchy #10 pp. 20–1. Fall 2002. Internet archive
«Pedagogy > Taking Children Seriously»։ K12 Academics։ 2008-11-11։ Վերցված է 2008-11-11
Ալփ-Արսլան

Մուհամեդ Ալփ-Արսլան իբն Դաուդ (հունվարի 20, 1029(1029-01-20) - դեկտեմբերի 15, 1072(1072-12-15), Ամուդարյա, Գուր, Աֆղանստան), սելջուկյան սուլթան 1063 թվականից։
Տուղրիլ սուլթանի եղբորորդին։


== Կենսագրություն ==
1064 թվականին ներխուժեց Հայաստան, ավերեց հյուսիսային և կենտրոնական գավառները, պաշարեց Անին։ Քաղաքը հերոսաբար դիմադրեց, բայց երբ բյուզանդական կայազորը լքեց պաշտպանությունը, Ալփ-Արսլան գրավեց ու ավերեց քաղաքը, իսկ բնակչության մեծ մասին ոչնչացրեց կամ գերեվարեց։
1071 թվականին Մանազկերտի մոտ հաղթեց բյուզանդական զորքերին և գերեց Ռոմանոս 4-րդ կայսրին։ Նվաճեց Փոքր Ասիայի բյուգանդական հողերը։ Քաջ զորավար էր, բայց բիրտ ու անուս, նրա պետության փաստացի կառավարողը վեզիր Նիզամ ալ-Մուլքն էր։ Ալփ-Արսլանը սպանվեց Բուխարիա արշավելիս։
Կասպլյա-1

Կասպլյա-1 (ռուս.՝ Каспля-1), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 592 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կռունկ Վանից

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Կռունկ Վանից կամ Ծովահայեաց Սուրբ Աստուածածնի վանք,Հայ Առաքելական Սուրբ Եկեղեցի, որը գտնվում է Վան քաղաքից հարավ՝ մոտ 5 կմ հեռավորության վրա, մի բլուրի գագաթին, Ծվստան և Արտամետ գյուղերի միջև։
Վանքից դեպի Վանա լիճ մոտ 750 մետր հեռավորություն է, որտեղից բացվում է հիանալի տեսարան։ Վանքը բաղկացած է՝ եկեղեցուց, գավիթից, վանականների և ուղտավորների համար նախատեսված մի քանի սենյակներից։
Եկեղեցին կառուցված էր անտաշ քարերից, մուտքը մեկն էր արևմտյան կողմից, ուներ 2 փոքրիկ պատուհաններ։
Վանքը առաքելաշեն էր, չնայաց ժամանակի ընթացքում լքվել էր, բայց վերահաստատվել էր Արտամետցի Դավիթ Եպիսկոպոս Նուրոյեանի և Պաղտասար Վարդապետ Զարիֆեանի կողմից  1720-1730-ական թվականներին, և որոնց կողմից էլ կառուցվել էր նոր եկեղեցին։
Վանքը պատկանում էր Աղթամարի կաթողիկոսությանը։ Այս վանքում տարին 2 անգամ տոնում էին Սուրբ Աստվածածինի տոները։
Ըստ ավանդության վանքի անվան ծագումը այսպես է եղել` 


== Ծանոթագրություններ ==
Նովոեկատերինովկա (գյուղ, Կրասնոգվարդեյսկի շրջան)

Նովոեկատերինովկա (ուկրաիներեն՝ Новокатеринівка, Ղրիմի թաթարերեն՝ Novoyekaterinovka), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։
2001 թվականի տվյալներով Նովոեկատերինովկա գյուղում բնակվում էր 350 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նագլյադովկա

Նագլյադովկա (ուկրաիներեն՝ Наглядівка), գյուղ Ուկրաինայի Կիրովոգրադի մարզի Կոմպանեևսկի շրջանում։
2001 թվականի տվյալներով Նագլյադովկա գյուղում բնակվում էր 142 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կամուլեն

Կամուլեն (ռուս.՝ Камулен), գետ հյուսիս-արևմուտքում Կամչատկայի երկրամաս՝ Ռուսաստանում։ Գետի երկարությունը 12 կմ է։ Հոսում է Պենժինսկի շրջանում, Կամչատկայի երկրամասում։ Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19100000112220000055045


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ելիզավետովկա (գյուղ, Սնիգիրյովկայի շրջան)

Անվան այլ կիրառումների համար տե՛ս՝ ԵլիզավետովկաԵլիզավետովկա (ուկրաիներեն՝ Єлизаветівка), գյուղ Ուկրաինայի Նիկոլաևի մարզի Սնիգիրյովկայի շրջանում։
2001 թվականի տվյալներով Ելիզավետովկա գյուղում բնակվում էր 323 մարդ։ Բնակավայրը զբաղեցնում է 0,756 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լաուդենբախ (Ներքին Ֆրանկոնիա)

Լաուդենբախ  (գերմ.՝ Laudenbach), կոմունա Գերմանիայում։ Գտնվում է Բավարիա երկրամասում։
Ենթարկվում է Ներքին Ֆրակոնիա վարչական շրջանին։ Մտնում է Միլտենբերգ շրջանի մեջ։ Բնակչությունը կազմում է 1379 մարդ (2010 թվական, դեկտեմբերի 10)։ Զբաղեցնում է 4,94 կմ² տարածք։ Պաշտոնական կոդն է 09 6 76 135։


== Ծանոթագրություններ ==


== Արտաքին հղումներ ==
Պաշտոնական կայք
Զամիր Կաբուլով

Զամիր Կաբուլով (ռուս.՝ Зами́р Наби́евич Кабу́лов, հունիսի 22, 1954(1954-06-22), Ուզբեկստան), խորհրդային և ռուս դիվանագետ։ Արտակարգ և լիազոր դեսպան (2010 թվականի հուլիսի 12)։


== Կենսագրություն ==
1977 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է պարսկերենին և անգլերենին։
1977 թվականից զբաղվում է դիվանագիտական գործունեությամբ։

1979 - 1983 թվականներ՝ Իրանում ԽՍՀՄ դեսպանատան աշխատակից։
1983 - 1987 թվականներ՝ Աֆղանստանում ԽՍՀՄ դեսպանատան երկրորդ քարտուղար։
1987 - 1991 թվականներ՝ ԽՍՀՄ արտաքին գործերի նախարարության կենտրոնական համակարգի աշխատակից։
1991 - 1992 թվականներ՝ Աֆղանստանում դեսպանատան խորհրդական, իսկ հետո՝ Պակիստանում դեսպանատանը։
2004 թվականի փետրվարի 17-ից մինչև 2009 թվականի սեպտեմբերի 21-ն Աֆղանստանում եղել է Ռուսաստանի Դաշնության արտակարգ և լիազոր դեսպան։
2010 թվականից Ռուսաստանի Դաշնության արտաքին գործերի նախարարության Ասիայի երկրորդ դեպարտամենտի տնօրեն։
2011 թվականի մարտի 22-ից հանդիսանում է Ռուսաստանի Դաշնության նախագահի Աֆղանստանի հարցերով հատուկ ներկայացուցիչ։
2011 թվականի մայիսի 17-ից հանդիսանում է Ռուսաստանի Դաշնության արտաքին գործերի նախարարության կոլեգիայի անդամ։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2004 թվականի փետրվարի 10)
1-ին դասի արտակարգ և լիազոր դեսպանորդ (2006 թվականի հունիսի 28)
Արտակարգ և լիազոր դեսպան (2010 թվականի հուլիսի 12)


== Ծանոթագրություններ ==


== Արտաքին հղումներ ==
Պոտենցիալ ագրեսորներ//«Կառավարություն» ամսագիր № 28 (781) от 21 июля 2008 года.
Գրիգոր Կյուրեղյան

Գրիգոր Յայլու Կյուրեղյան (1912, Մոլլա-Գյոկչա, Ալեքսանդրապոլի գավառ, Երևանի նահանգ, Կովկասի փոխարքայություն, Ռուսական կայսրություն - 1970), հայ մանկավարժ, Երկրորդ համաշխարհային պատերազմի մասնակից։


== Կենսագրություն ==
Գրիգոր Կյուրեղյանը ծնվել է 1912 թվականին, Անիի շրջանի Մարալիկ գյուղում։ 1930 թվականին ավարտել է Լենինականի մանկավարժական տեխնիկումը, հայրենի գյուղի յոթնամյա դպրոցում աշխատել է պատմության ուսուցիչ։ 1937 թվականին Կյուրեղյանն ավարտել է Երևանի հեռակա մանկավարժական ինստիտուտի պատմության ֆակուլտետը և գործուղվել Էջմիածնի շրջան, որտեղ աշխատել է ՀԼԿԵՄ շրջկոմի հրահանգիչ։ Նույն թվականին տեղափոխվել է Լենինական և աշխատել ՀԼԿԵՄ Լենինականի քաղկոմի հրահանգիչ։ 1938 թվականին եղել է Լենինականի մեծահասակների № 2 միջնակարգ դպրոցի տնօրեն։ 1940 թվականին ընդունվել է կուսակցության շարքերը։
1941 թվականի հունիսի 28-ին Կյուրեղյանը զորակոչվել է կարմիր բանակ և ուղարկվել Բաքու՝ հրամանատարական դասընթացներում սովորելու։ Ավագ լեյտենանտի կոչումով 1943 թվականին մեկնել է ռազմաճակատ և նշանակվել առաջին Բելոռուսական ռազմաճակատի 38-րդ հատուկ ինժեներական բրիգադի հրամանատարի՝ տեխնիկական գծով օգնական, մասնակցել է Բելոռուսիայի, Լեհաստանի ազատագրման մարտերին։
Ցուցաբերած քաջության համար Կյուրեղյանը պարգևատրվել է Հայրենական պատերազմի առաջին աստիճանի և Կարմիր աստղի շքանշաններով, «Մարտական ծառայությունների համար», «Վարշավայի ազատագրման համար», «Բեռլինի գրավման համար» մեդալներով, ստացել Գերագույն գլխավոր հրամանատարից շնորհակալագիր։
1946 թվականի վերջին Կյուրեղյանը զորացրվել է բանակից, վերադարձել Լենինական և աշխատել կուսակցական խորհրդային մարմիններում, դպրոցում։
Գրիգոր Կյուրեղյանը մահացել է 1970 թվականին։


== Պարգևներ ==
Հայրենական պատերազմի առաջին աստիճանի շքանշան
Կարմիր աստղի շքանշան
«Մարտական ծառայությունների համար» մեդալ
«Վարշավայի ազատագրման համար» մեդալ
«Բեռլինի գրավման համար» մեդալ


== Ծանոթագրություններ ==
Միզինտո

Միզինտո (իտալերեն՝ Misinto, կոմունա Իտալիայում, գտնվում է Լոմբարդիա մարզում՝ Մոնցա և Բրիանցա գավառում։
Բնակչությունը կազմում է 4108 մարդ։ Խտությունը՝ 822 մարդ/կմ²։ Տարածքը՝ 5 կմ²։ Փոստային ինդեքս՝ 20020։ Հեռախոսային կոդ՝ 02։
Բնակավայրի հովանավորն սուրբ Սիրոն։


== Արտաքին հղումներ ==
Բնակավայրի պաշտոնական կայք (իտալ.)
Լրտեսական կրքեր (ֆիլմ, 2006)

«Լրտեսական կրքեր» (ֆր.՝ L'entente cordiale) ռեժիսոր Վինսենտ Դե Բրյուսի ֆիլմերից, որի գլխավոր դերերը մարմնավորում են Քրիստեան Կլավյեն, Դանիել Օթոյը, Ջենիֆեր Սոնդերսը, Ջոն Քլիզը, Ֆրանսուա Լևանտալը, Շելի Կոնը, Սանջիվ Բհասկարը, Իվան Ֆրանեկը, Դիդե Ֆլամանը, Ֆրանսուա Մորելը։


== Սյուժե ==
Ֆրանսուա դե լա Կոնշը մեծ սկզբունքների տեր մարդ է և ուզում կրկին իր հայրենիքի համար ծառայության անցնել։ Նրա առաքելությունը բավականին պարզ է՝ դառնալ միջնորդ 25 միլիարդ արժողությամբ միկրոչիփի տեղափոխման գործում։ Զինվորի մարմնում այդ չիփը տեղադրելուց հետո վերջինս 12 ժամվա ընթացքում ոչ մի ցավ չի զգա, բայց դրանից հետո կպայթի։ Զինավաճառ Վիկտոր Զիլենկոն պատրաստ է վերադարձնել գողացված գադջեթը, բայց միայն Կոնշի վստահության ներքո։ Կոշնը միկրոչիփով ներարկիչի դիմաց Զիլենկոյին տալիս է դրամներով լի գաղտնարանի ծածկագիրը։ Բայց նախապես պլանավորած ծրագիրը սկսում է բարդանալ ի դեմս Կոնշին տրամադրած նոր թարգմանչի։ Վերջինս փորձում է իր սեփական խաղը վարել։


== Դերերում ==


== Ծանոթագրություններ ==


== Արտաքին հղումներ ==
Լրտեսական կրքեր(անգլ.) ֆիլմը Internet Movie Database կայքում
«Լրտեսական կրքեր»(ռուս.) ֆիլմը ԿինոՊոիսկ կայքում։
Նվարդ Զարյան

Նվարդ Կոստանի Զարյան (օգոստոսի 6, 1917(1917-08-06), Ֆլորենցիա - հունվարի 31, 2005(2005-01-31)), հայ քանդակագործուհի։
Գրող Կոստան Զարյանի և դաշնակահարուհի Թագուհի Շահնազարյանի դուստրն է, ճարտարապետության պատմաբան Արմեն Զարյանի քույրը։


== Կենսագրություն ==
Նվարդ Զարյանը ծնվել է Ֆլորանսում, 1917 թ. օգոստոսի 6-ին։ Նկարչական հետաքրքրությունները սկսվել են 17 տարեկանում։ Սովորել է Միլանի «Scuola di Brera» ակադեմիայում, ավարտել Վենետիկի «Liceo Artistico»-ի դասընթացները։ Քանդակագործ Ադոլֆ Վիլդի խորհրդով թողել է նկարչությունը և զբաղվել քանդակագործությամբ։ Սովորել է Հռոմի գեղեցիկ արվեստների ակադեմիայում, որտեղ աշակերտել է քանդակագործ Անջելո Ձանելլիին։ 1935-1940 թվականներին սովորել է Վենետիկի գեղարվեստի ակադեմիայում, որտեղ աշակերտել է նկարիչ Բրունո Սայերիին։ 1936 թվականին իտալական կառավարությունը նրան հատկացնում է օտարազգի ուսանողների համար սահմանված կրթաթոշակ։ Երկրորդ համաշխարհային պատերազմի տարիներին գործուն մասնակցություն է ունենում իտալական Դիմադրության շարժմանը։
1950 թվականին իտալացի մի խումբ նշանավոր արվեստագետների՝ Ռենատո Գուտուզոյի, Լիոնիչելլոյի, Տուրկվատտայի, Չիմարայի, Կաչելլայի հետ մասնակցել է Հռոմի Նոր կայարանի գեղարվեստական ձևավորման համար Իտալիայի կառավարության հայտարարած մեծ մրցույթին և շահել առաջին մրցանակը՝ կայարանի խճանկարի համար։
1951 թվականին Իրանի կառավարությունը Նվարդ Զարյանին պատվիրում է ստեղծել Իրանի վերջին շահ՝ Ռըզա Փեհլեվիի դիմանկարը՝ նախատեսված շահի դամբարանի համար։ 1965 թվականից դասավանդել է Հռոմի գեղարվեստի լիցեյում։  1961 թվականի ապրիլին հոր՝ Կոստան Զարյանի հետ այցելում է Հայաստան։


== Ցուցահանդեսներ ==
Առաջին անհատական ցուցահանդեսը բացվել է 1946 թվականին «Cortile» պատկերասրահում, երկրորդը՝ 1950 թվականին «Galleria dello Zodiaco» ցուցասրահում, ուր ներկայացված են եղել 18 քանդակ, փայտագրություն և գծանկար։ Անհատական ցուցահանդեսներ է ունեցել Կոպենհագենում, Հռոմում, Վիեննայում, Օսլոյում, եվրոպական այլ քաղաքներում։
1964 թվականին Երևանում կազմակերպվել է նրա անհատական ցուցահանդեսը և 25 գործ նվիրել է Հայաստանի ազգային պատկերասրահին։ Երկրորդ ցուցահանդեսը Երևանում տեղի է ունեցել 1970 թվականին։
Մահացել է Հռոմի մոտակայքը գտնվող Սանտա Մարինելլա համայնքում, 2005 թ. հունվարի 31-ին։


== Քանդակներ ==
«Մայրություն»
«Արևին նայող կինը»
«Նստած կինը»
«Ցանկապատի ետևում»


== Մեջբերումներ Նվարդ Զարյանի մասին ==


== Ծանոթագրություններ ==


== Արտաքին հղումներ ==
Փախուստ Կոստանդնուպոլսից
Ինվերնեսի պաշարում (1649)

Ինվերնեսի պաշարում, 17-րդ դարի Շոտլանդական քաղաքացիական պատերազմի մաս, որը տեղի է ունեցել 1649 թվականին․ այն իր հերթին Երեք թագավորությունների պատերազմի մասն էր։
1649 թվականի փետրվարի 5-ին իր հոր մահապատժից հետո Չարլզ II-ը հռչակվել էր թագավոր։ Որոշվել էր, որ Չարլզը և իր աքսորված դաշնակիցները պետք է նորից փորձեն վերականգնել թագավորությունը՝ թագավորական բանակի առաջնորդ, Մոնտրոզի 1-ին մարքիզ Ջեյմս Գրահամի կողմից առաջնորդվելով։ Սրան ի պատասխան, Շոտլանդիայի հյուսիսում գեներալ Հաֆ Ֆրեյզերի ղեկավարությամբ տեղի է ունեցել ապստամբություն, որին միացել էին Ջոն Մունրոն Լամլերից, Թոմաս Մաքքենզին Փլասքարդինից և սըր Թոմաս Ուրգուհարթը Քրոմարթիից։ Փետրվարի 22-ին նրանք մտել են Ինվերնես, որտեղ նախ հեռացրել են Ինվերնես ամրոցի կայազորը, հետո քանդել պարիսպներն ու ամրությունները։ Փետրվարի 26-ին ռազմական խորհուրդ է անցկացվել։ Այստեղ նրանք հստակեցրել են գործողությունների որոշակի շրջանակ, որով Շոտլանդիայի հյուսիսային վեց կոմսությունների մաքսերն ու հարկերը վերցրել են իրենց ձեռքը։ Շուտով Նյուարքի լորդ, գեներալ Դեյվիդ Լեսլին ուղարկվել է հյուսիս՝ նրանց վրա հարձակվելու համար։ Դաշնակիցները շուտով հետ են նահանջել Ինվերնեսից դեպի Ռոսշայր։ Լեսլին կայազոր է տեղադրել Չանոնրի օֆ Ռոս ամրոցում, և անձնատուր լինելու ժամկետներ են սահմանվել նրա և բոլոր դաշնակիցների միջև, բացի Մաքենզիներից։ Հենց որ Լեսլին մեկնել է հարավ, Մաքենզիները հարձակվել ու վերանվաճել են Չանոնրի օֆ Ռոս ամրոցը։
Մոնտրոզի 1-ին մարքիզ Ջեյմս Գրահամը հասել է Ռոս-շայր 1650 թվականին՝ ակնկալելով այն կլանների աջակցությունը, որոնք ապստամբել էին 1649 թվականին։ Սակայն մինչ այդ նրանցից շատերը փոխել էին իրենց դիրքորոշումը և Քարբիսդեյլի ճակատամարտում դեմ են դուրս եկել նրան։


== Ծանոթագրություններ ==


== Արտաքին հղումներ ==
Mackenzie, Alexander. (1896). History of the Frasers of Lovat, with genealogies of the principal families of the name: to which is added those of Dunballoch and Phopachy. Inverness: A. & W. Mackenzie. pp. 186–187.
Սաարեմաա (կղզի)

Անվան այլ կիրառումների համար տե՛ս՝ Սաարեմաա (այլ կիրառումներ)
Սաարեմաա (էստ․՝ Saaremaa, դան․՝ Øsel, գերմ.՝ Ösel, շվեդերեն՝ Ösel, լատիշ․՝ Sāmsala, լեհ.՝ Sarema), կղզի Բալթիկ ծովում, Արևմտաէստոնական կղզեխմբի կազմում։ Էստոնիայի և Արևմտաէստոնական կղզեխմբի ամենամեծ կղզին է։
Մակերեսը կազմում է 2673 կմ²։ Կղզու Սիռվեսյաեռ (էստ․՝ Sõrvesäär) թերակղզին հանդիսանում է Ռիգայի ծոցի հյուսիսային սահմանակետը։ Բալթիկ ծովի մեծությամբ չորրորդ կղզին է Զելանդիա, Ֆյուն և Գոթլանդ կղզիներից հետո։ Վարչական առումով այն մտնում է Էստոնական Սաարեմաա նահանգի կազմի մեջ։


== Աշխարհագրական դիրք ==
Հյուսիսից հարավ կղզին ձգվում է մոտ 88 կիլոմետր, իսկ արևմուտքից արևելք՝ 90 կիլոմետր։ Սաարեմաան միանում է հարևան Մուհու կղզու հետ ամբարտակով, որը հատում է Վեիկե Վեյն նեղուցը։ Ամբարտակի վրայով անց է կացված ճանապարհ։ Իսկ Մուհու կղզու և մայրցամաքային մասի միջև գործում է լաստանավային փոխադրում։
Կղզու կենտրոնական քաղաքն է Կուռեսաառեն, որը գտնվում է համանուն ծոցի ափին, կղզու հարավում։

		
		
		
		
		
		
		


== Տես նաև ==
Սաարեմաա նահանգ
Կաալի (խառնարան)


== Ծանոթագրություններ ==


== Արտաքին հղումներ ==
Սաարեմաա նահանգի պաշտոնական կայք (էստոներեն)
Սաարեմաայի թանգարան Archived 2007-09-28 at the Wayback Machine. (անգլ.)
Սաարեմաայի լուսանկարներ Archived 2008-10-14 at the Wayback Machine. (անգլ.)
Ինչ է կատարվել անցած գիշեր (ֆիլմ, 2014)

Ինչ է կատարվել անցած գիշեր (անգլ.՝ About Last Night), ամերիկյան ռոմանտիկ կատակերգություն։ Թողարկվել է 2014 թվականին։


== Սյուժե ==
Պատմությունն է երկու զույգերի մասին, ովքեր ննջարանում ունեին գաղտնի տուփ։


== Հայտնի դերակատարներ ==
Ֆիլմում առանձնանում են հետևյալ դերասանները՝

Քևին Հարթ - Բյորնի
Մայքլ Իլի - Դեննի
Ռեջինա Հոլ - Ջոան
Ջոյ Բրայանթ - Դեբբի


== Ծանոթագրություններ ==


== Արտաքին հղումներ ==
Պաշտոնական կայքը
Ինչ է կատարվել անցած գիշեր ֆիլմը Internet Movie Database կայքում (անգլ.)
Ինչ է կատարվել անցած գիշեր ֆիլմը allmovie.com կայքում (անգլ.)
Բադեր

Բադեր (լատ.՝ Anatidae), սագանմանների կարգի բադերի ընտանիքի ջրլող թռչունների մի քանի ցեղերի ընդհանուր անվանումը։
Հայտնի է 147, Հայաստանում՝ 29 տեսակ՝ լայնակտուց բադ, կարմիր բադ, կռնչան բադ, մեծ սղոցակտուց բադ, մոխրագույն բադ, սպիտակագլուխ բադ, խայտաբադ, կարապներ, մրտիմներ, սուզաբադեր, Սևաբադ թավշյաներ։
Տեսակներից 7-ի (Սղոցակտուց,  Սևաբադ թավշյա, նետապոչ, շչան բադեր, ծվվան, կարմրախածի, սպիտակաճակատ սագեր, ծովային սուզաբադ) կենսակերպն ուսումնասիրված է մասնակի։


== Արտաքին կառուցվածք ==
Փոքրամարմին են (0, 3-5 կգ), պարանոցը և ոտքերը (ունեն լողաթաղանթ) կարճ են։ Պոչի հատվածում առկա են ճարպագեղձեր։
Բադերը մեծ մասամբ լողում են մաքուր ջրերում, իսկ ձագ հանելու ժամանակ դուրս են գալիս ցամաք։ Արուն և էգը տարբերվում են փետուրների գուներանգով, արձակած ձայնով։ Տարբեր տեսակներ ունեն տարբեր գունավորում՝ մոխրագույն, խայտաբղետ, սպիտակ, կապույտ, սև և այլն։ Ոտքերը կարճ են՝ ծածկված թեփուկներով։


== Բազմացում ==
Բադերը բնադրում են գետնին, խոտերի մեջ, իսկ որոշ տեսակներ (օրինակ՝ մշկաբադը և գունագեղ մանդարինը)՝ ծառերի փչակներում, թփերի վրա, դնում են 5–12 ձու, թուխս նստում գարնան վերջին և ամռան սկզբին։


== Սննդառություն ==
Բադերն ամենակեր են, սնվում են բույսերով, միջատներով, թրթուրներով, խխունջներով, ծովային մանր անողնաշարավոր կենդանիներով։ Հազվադեպ են սուզվում, գերադասում են լայն կտուցով հասնել հատակին՝ ջրից դուրս թողնելով պոչը։


== Ընտանի բադեր ==
Ընտանի բադերը սերում են վայրի՝ կռնչան բադից, որը մտնում է իսկական կամ ազնիվ բադերի խմբի մեջ։ Այս խմբի մեջ մտնում են նաև փասիանաբադը, մոխրագույն բադը, հողմաբադը, լայնակտուց բադը, սուլող մրտիմը և այլն։ Հայաստանում տարածված է բադերի 27 տեսակ։
Ընտանի բադերն ունեն համեղ միս, փափուկ աղվամազ և ամուր փետուրներ։ Նրանց կերակրում են ուտելիքի մնացորդներով, եփած կարտոֆիլով, ծլած հացահատիկով։ Նրանք արագ են աճում և 70 օրվա ընթացքում հասնում մինչև 3–4 կգ-ի։
Ուկանգորի

Ուկանգորի (վրաց.՝ უკანგორი), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2 մարդ։


== Ծանոթագրություններ ==
Բերգման 1896

Բերգման 1896, գերմանական ինքնալիցքավորվող ատրճանակ, մշակված 1896 թվականին Լուիս Շմայսերի և Թեոդոր Բերգմանի զենք արտադրող կազմակերպության կողմից.։


== Պատմություն ==

1896 թվականին Բերգմանի կողմից ստեղծվեցին ատրճանակի 3 ոչ փորձառական մոդելներ՝ Բերգման №2 5 մմ տրամաչափով, Բերգման №3 6,5 մմ տրամաչափով և սահմանափակ քանակությամբ Բերգման №4 8 մմ տրամաչափով։ Դա ազատ փակոցով զենք է։ Հին մոդելներում բացակայում էր արտաձգիչը, լիցքավորման ժամանակ պարկուճը դուրս էր գալիս փամփշտատուփից և դուրս թռչում։ Փակաղակի կողքին կա հատուկ նախապաշտպանական բերան փամփուշտի դուրս մղման ժամանակ գազի ճնշման նվազեցման համար։
Փամփուշտները կցաշուրթավոր էին, հին օրինակները պարկուճի արտաձգիչի տակ ակոս չունեին։ Ատրճանակի վերջին տարբերակներում հայտնվեցին արտաձգիչներ և ակոսներ։ Ատրճանակը լիցքավորվում էր լծակի վերև և առաջ տալուց ձգանի բռնակի առաջ, որը բացում էր փամփշտատուփը։ Պահունակը իր մեջ ներառում է 5 փամփուշտ և փամփշտատուփը փակվում է։ Փամփշտատուփը կարելի է լիցքավորել փամփուշտներով և պահունակներով։


== Ծանոթագրություններ ==


== Արտաքին հղումներ ==
Ранние пистолеты Теодора Бергманна, пистолет Бергманн №1 образца 1894 года.
Пистолет Бергманн №2 образца 1896 года.
Пистолет Бергманн №3 образца 1896 года и его разновидности.
Սան Մաուրո Տորինեզե

Սան Մաուրո Տորինեզե(իտալերեն՝ San Mauro Torinese) կոմունա Իտալիայում՝ Պիեմոնտ մարզի Թուրինի գավառում։ Բնակչությունը ըստ 2008 թվականի տվյալների՝ 18 771 մարդ։ Զբաղեցնում է 13կմ² տարածք։ Բնակչության խտությունը՝ 1.495 մարդ/կմ²։ Փոստային ինդեքսը՝ 10099։ Հեռախոսային կոդը՝ +39 011։


== Ժողովրդագրություն ==
Բնակչության շարժը.


== Տվյալներ ==
Հեռախոսային կոդ - 011 8217711
էլեկտրոնային փոստ - ufficio.protocollo@comune.sanmaurotorinese.to.it
Պաշտոնական կայք - http://www.comune.sanmaurotorinese.to.it/


== Ծանոթագրություններ ==
Բարբադորի բեմ

«Բարբադորի բեմ» (իտալերեն՝ Pala Barbadori) կամ «Աստվածամայրը նորածնի, հրեշտակների, Սուրբ Ֆրիդիանի և Սուրբ Ավգուստինի հետ» (իտալերեն՝ Madonna col Bambino, angeli, san Frediano e sant'Agostino), իտալիացի նկարիչ Ֆրա Ֆիլիպպո Լիպպիի նկարը, նկարվել է 1438 թվականին, 208×244 սմ չափի կտավի վրա տեմպերա է։ Ներկայումս այն պահվում է Լուվրում։ Պրեդելլան երեք մասից բաղկացած 40×235 սմ չափի կտավի վրա նկարված տեմպերա է, պահվում է Ֆլորենցիայի Ուֆֆիցի ութերորդ պատկերասրահում։


== Պատմություն ==
Ֆլորենցիայի բնակիչ գվելֆ Հերարդո դի Բարտոլոմեո Բարբարոդին, 1429 թվականին կյանքից հեռանալով առանց ժառանգների, իր կտակակատարներին՝ Օրսանմիքելեի կապիտաններին, կտակում է իր կարողություններով «Սուրբ Հոգու» բազիլիկում կառուցել կապելլա՝ ի պատիվ Սուրբ Ֆրիդիանի։ Կապելլան կառուցված էր տաճարի հին խորանում։ 1433 թվականի հուլիսի յոթին որոշում կայացվեց տաճարում տեղադրել սրբապատկեր, որը նկարել է Ֆիլլիպո Լիպպին մոտավորապես 1437 թվականին։
Սրբապատկերը գտնվում էր «Սուրբ Հոգու» բազիլիկում, մինչև 1810 թվականին Նապոլեոն Բոնապարտի զորքի ներխուժումը Տոսկանա, որից հետո այն մասնատվում և տեղափոխվում է Փարիզ։ 1815 թվականին նկարը վերականգնվել է, բայց տեղափոխության դժվարությունները հաշվի առնելով՝ սեփականատերերին չի վերադարձվել։ 1819 թվականին միայն պրեդելլան է վերադարձվել Ֆլորենցիա։


== Ստեղծագործություն և նկարի կերպարներ ==
Կտավը վերևի մասում բաժանված է երեք կամարների և սյուների՝ ակնարկելով տրիպտիխի (եռածալիկ նկար) ավանդական ձևը։ Ֆիլլիպո Լիպպին փոխեց Մաեստա պատկերագրությունը (Աստվածամայրը նորածնի հետ գահի վրա)՝ պատկերելով Աստվածամորը սրբապատկերի կենտրոնում կանգնած։
Աստվածամոր դիմաց ծնկի իջած աղոթելիս կանգնած են՝ ձախ մասում՝ սուրբ Ավգուստինը՝ կանաչ շուրջառով, սև թիկնոցով, աջ մասում՝ սուրբ Ֆրիդիանը՝ կամիր շուրջառով։ Նրանք իրենց ձեռքին ունեն եպիսկոպոսական գավազաններ։ Ենթադրվում է, որ աջ մասում՝ ճաղաշարքի ետևում թաքնված երիտասարդ վանականը ինքնանկար է։ Նկարչի կատարած մեկ այլ փոփոխություն էր նկարի աջ մասում պատուհանից երևացող լանդշաֆտը՝ ընդունված ոսկեգույն ֆոնի փոխարեն։
Ի սկզբանե սրբապատկերն ունեցել է պրեդելլա։ Այն բաղկացած էր երեք վահանակից, որոնց մեջտեղում պատկերված է հրեշտակ՝ Աստվածամորը իր մահվան մասին հաղորդելիս։ Ձախ մասում պատկերված է Սուրբ Ֆրիդիանի հրաշքը, որը քաղաքը փրկեց ջրհեղեղից՝ փոխելով
Սերկիո գետի հոսանքը, և աջ մասում պատկերված է Սուրբ հոգու հայտնությունը սուրբ Ավգուստինին։ Որոշ պատկերագրական նորամուծություններ հավանաբար առաջարկվել են «Սուրբ Հոգի» վանքի ավգուստինացիների կողմից, որպեսզի ավանդույթը համաձայեցվի իրենց աստվածաբանական ուսմունքի հետ։ Որոշ քննադատներ կարծում են, որ պրեդելլայում նկատվում է Ֆրանչեսկո դի Ստեֆանոյի վրձինը՝ Պեզելլինո մականունով։


== Ծանոթագրություններ ==


== Գրականություն ==
Gloria Fossi. Galleria degli Uffizi: arte, storia, collezioni : [итал.]. — Firenze : Giunti, 2001. — 335 p.
Giorgio Vasari. Fra Filippo Lippi : [итал.]. — Firenze : Giunti, 1997. — 63 p.
Chiara De Capoa. Arte e turismo: Manuale di storia dell'arte per la preparazione all'esame di abilitazione per guida turistica : [итал.]. — Интернет : Hoepli, 2013. — 300 p.


== Արտաքին հղումներ ==
«La scheda ufficiale di catalogo»։ Polo Museale Fiorentino   (իտալ.)
Խոտորումների տեսություն

Խոտորումների տեսություն, ֆիզիկական խնդիրների լուծման մոտավոր մեթոդ. կիրառվում է այն դեպքում, երբ դիտարկվող խնդիրը կարելի է հանգեցնել համեմատաբար ավելի պարզ, հայտնի լուծումով խնդրի։ Այդ պարզ խնդիրը կոչվում է չխոտորված, իսկ այն անդամները, որոնցով հավասարումների դիտարկվող համակարգը տարբերվում է չխոտորված խնդրից, կոչվում են խոտորում։
Խոտորումների տեսություն առաջին անգամ կիրառվել է երկնային մեխանիկայում՝ երեք մարմինների խնդիրը քննարկելիս։ Քվանտային մեխանիկայում խոտորումների տեսություն հնարավորություն է տալիս հաջորդական մոտավորությունների օգնությամբ հաշվել չխոտորված համակարգի էներգիայի մակարդակների ու համապատասխան ալիքային ֆունկցիաների ուղղումները և ստանալ սկզբնական հավասարման մոտավոր լուծումները։ Այս մեթոդի օգնությամբ մասնավորապես հաշվի են առնվում էլեկտրոնների թույլ (սպին-սպինային, սպին-ուղեծրային), իսկ որոշ դեպքերում՝ կուլոնյան փոխազդեցությունները ատոմներում։ Այն կիրառվում է նաև արտաքին էլեկտրական կամ մագնիսական դաշտում գտնվող ատոմի էլեկտրոնների էներգիայի քվանտային մակարդակների և ալիքային ֆունկցիաների փոփոխությունն ուսումնասիրելիս։ Դաշտի ազդեցությունը համարվում է փոքր ուղղում կամ խոտորում։


== Գրականություն ==
Սահակյան Գ. Ս., Չուբարյան Է. Վ., Քվանտային մեխանիկա, Ե., 1972
Ландау Л. Д., Лифшиц Е. М., Квантовая механика, M., 1974
Խոմյանկա

Խոմյանկա (ուկրաիներեն՝ Хомянка), գյուղ Ուկրաինայի Ժիտոմիրի մարզի Բրուսիլովի շրջանում։
2001 թվականի տվյալներով Խոմյանկա գյուղում բնակվում էր 21 մարդ։ Բնակավայրը զբաղեցնում է 4,5 կմ² տարածք։ Բնակչության խտությունը կազմում էր 4,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիմ Սե Ջոնգ

Կիմ Սե Ջոնգը (օգոստոսի 28, 1996(1996-08-28), Կիմջե, Հյուսիսային Ջոլա, Հարավային Կորեա) Հարավային Կորեայի երգչուհի և դերասանուհի, երգում է Jellyfish Entertainment կազմակերպությունում։ Նա հայտնի է որպես վազորդ մրցաշարի մասնակից Produce 101-ում, նա I.O.I աղջիկների խմբի և Gugudan խմբի անդամ է։ Նա 2016 թվականի Talents for Sale-ում ընտրվել է Դպրոց 2017 դորամայում գլխավոր  դերակատար (Ռա Ին Հոի դերում)։


== Վաղ կյանքը և կրթությունը ==
Կիմ Սե Ջոնգը ծնվել է  Gimje-ում, Հյուսիսային Ջոլա նահանգում, բայց տեղափոխվեց Անյանգ, որտեղ նա, իր մայրը ու մեծ եղբայրը մնացին մորաքրոջ տանը։ Նրա ծնողները բաժանվեցին, երբ նա դեռ երեխա էր, թողնելով իր մորը նա սկսեց զբաղվել իր և իր եղբոր դաստիարակությամբ, և նա հայտարարել էր, որ իր հոր հետ կապ չի ունեցել մինչև իր երրորդ դասարան։ Կիմը հիմա ուսումնասիրում է երաժշտություն Հանյանգի կանանց համալսարանում։


=== Սինգլները ===


=== Նշումներ ===
«Աստղ Ծաղիկ»-ը Jellyfish Entertainment-ի թվային երաժշտական պլատֆորմի «Ժելե տուփ»-ի համար գովազդային գործիք էր։


== Ֆիլմոգրաֆիա ==
Սե-Ջեունի ստեղծագործությունները I.O.I-ի և Գուգուդանի համար,տես I.O.I-ի  և Գուգուդանի դիսկոգրաֆիաները։


=== Հեռուստատեսություն ===


==== Դորամա ====


==== Բազմազանություն ====


== Մրցանակներ և անվանակոչություններ ==
Տես նաև I.O.I-ի և Գուգուդանի կողմից ստացված մրցանակների և անվանակարգերի ցանկը, § Մրցանակներ անվանակարգեր


=== Երաժշտական ծրագրեր ===


==== Չեմպիոնների շոուն ====


== Նշումներ ==


== Ծանոթագրություններ ==
Կուռտնա (գյուղ, Իլուկա շրջան)

Անվան այլ կիրառումների համար տե՛ս՝ ԿուռտնաԿուռտնա (էստ․՝ Kurtna), գյուղ Էստոնիայի Իդա-Վիրումաա նահանգի Իլուկա շրջանում։
2011 թվականի տվյալներով գյուղում բնակվում էր 163 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սոմովո (գյուղ, Օդոևսկի շրջան)

Անվան այլ կիրառումների համար տե՛ս՝ ՍոմովոՍոմովո (ռուս.՝ Со́мово), գյուղ Ռուսաստանի Տուլայի մարզի Օդոևսկի շրջանի կազմում։
Բնակչությունը 2009 թվականին գրանցված տվյալներով կազմում էր 312 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թենիսն ամառային II Օլիմպիական խաղերում - Մենամարտ (այլ կիրառումներ)

Թենիսն ամառային II Օլիմպիական խաղերում - Մենամարտ, կարող է վերաբերել՝

Թենիսն ամառային II Օլիմպիական խաղերում - Մենամարտ - Ամառային II Օլիմպիական խաղերում թենիսի՝ կանանց մենամարտի մրցումներ
Թենիսն ամառային II Օլիմպիական խաղերում - Մենամարտ - Ամառային II Օլիմպիական խաղերում թենիսի՝ տղամարդկանց մենամարտի մրցումնե
Պերևալոչնայա

Պերևալոչնայա (ռուս.՝ Перевалочная), գետ Ռուսաստանում, Կամչատկայի երկրամասի հյուսիս-արևմտյան մասում։ Թափվում է Կավիչա գետ, գետաբերանից ձախ՝ 66 կմ հեռավորության վար։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։

Ջրային օբյեկտի, պետական ջրային գրանցման կոդը - 19070000112120000013109


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բձնի Թալա

Բձնի Թալա, ձմեռանոց Իջևանի շրջանում։ 1926 թվականին ուներ 10 հայ բնակիչ։ Զբաղվել են անասնապահությամբ։ Հետագայում մշտական բնակիչները լքել են բնակավայրը։


== Ծանոթագրություններ ==
(714) Ուլուլա

(714) Ուլուլա (անգլ.՝ Ulula), աստերոիդ աստերոիդների հիմնական գոտում։ Հայտնաբերվել է 1911 թվականի մայիսի 18-ին Ջոզեֆ Հելֆրիչի կողմից Հայդելբերգում։
Միջին հեռավորությունը Արեգակից կազմում է 2,535647 ա. մ., առավելագույնը մոտենում է 2,3928 ա. մ. հեռավորության վրա և հեռանում 2,6785 ա. մ.։ Արեգակի շուրջ մեկ ամբողջական պտույտ է կատարում 1474,8 երկրային օրվա ընթացքում, իր ուղեծրով շարժվելով միջինում 0,244102 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,27° անկյուն։
Ուլուլա աստերոիդը դասվում է Մարիայի աստերոիդների ընտանիքին, որի մեջ ներառված են այս պահին հայտնի 81 անդամներ։ Նրանց առանձնահատկությունն է համեմատաբար մեծ ուղեծրի թեքումը 15° - 17°։ Այս ընտանիքի աստերոիդները շարժվում են Արեգակի շուրջ 2,5 - 2,625 ա. մ. միջակայքում ընկած մեծ կիսաառանցքներով, որը համապատասխանում է Յուպիտերի հետ 3:1 ուղեծրային ռեզոնանսին։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(714) Ուլուլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(5086) Դյոմին

(5086) Դյոմին (անգլ.՝ Demin), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 5-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,176524 ա. մ., առավելագույնը մոտենում է 1,9275 ա. մ. հեռավորության վրա և հեռանում 2,4255 ա. մ.։ Արեգակի շուրջ մեկ ամբողջական պտույտ է կատարում 1172,85 երկրային օրվա ընթացքում, իր ուղեծրով շարժվելով միջինում 0,306944 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5086) Դյոմին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոստաս Լամպրու

Կոստաս Լամպրու (հունարեն՝ Κώστας Λάμπρου; սեպտեմբերի 18, 1991(1991-09-18), Աթենք, Հունաստան), հույն ֆուտբոլիստ, նիդեռլանդական «Վիտես» ֆուտբոլային ակումբի դարպասապահ։


== Կարիերա ==
13 տարեկանում «Այաքս» հայտնի ֆուտբոլային ակադեմիայի մարզիչների հրավերով Կոստաս Լամպրուն տեղափոխվել է Նիդերլանդներ։ Ավելի ուշ կարիերան շարունակել է «Ֆեյենորդ» ֆուտբոլային ակումբում, որտեղ հետագայում դարձել է երիտասարդական հավաքականի հիմնական դարպասապահը։ «Էրեդիվիզիում» մի քանի մրցաշրջան անցկացնելուց հետո 15 հանդիպում է անցկացրել ռոտերդամյան ակումբի համար։ Լամպրուին չէր բավարարում թիմի ոչ հիմնական դարպասապահի դերը, և նա որոշել է վարձակալությամբ աշխատել «Վիլլեմ II» ֆուտբոլային ակումբում։ Այս թիմի կազմում Կոստասն արագորեն գրավել է հիմնական դարպասապահի տեղը և նույնիսկ ճանաչվել մրցաշրջանի լավագույն խաղացող։
Երեք մրցաշրջան անցկացնելով «Վիլլեմ II» -ի կազմում և «Էրեդիվիզիում» իրեն լավ դրսևորելուց հետո «Այաքս» ֆուտբոլային ակումբից նկատել են դարպասապահին։ 2017 թվականից Կոստաս Լամպրուն «Այաքսի» կազմում հանդես է գալիս որպես խաղացող։


== Նվաճումներ ==
«Այաքս»Նիդերլանդների չեմպիոն, 2018/19
Նիդերլանդների ֆուտբոլի գավաթակիր 2018/19«Ֆեյենորդ»Մինչև 17 տարեկանների Նիդերլանդների չեմպիոն 2006/07


== Ծանոթագրություններ ==
Քաղաքական ազատություն

Քաղաքական ազատություն (հայտնի նաև քաղաքական անկախություն) Արևմտյան պատմության և քաղաքական մտքի հիմնական փիլիսոփայությունն է և դեմոկրատական հասարակության ամենակարևոր հատկանիշներից մեկը։ Այն բնութագրվում է որպես ճնշումներից կամ բռնություններից ազատ փոխհարաբերություններ։ 


== Ծանոթագրություններ ==
Վաչագան Հովհաննիսյան (այլ կիրառումներ)

Վաչագան Հովհաննիսյան անունը կարող է վերաբերել հետևյալ անձանց՝

Վաչագան Հովեի Հովհաննիսյան, (օգոստոսի 23, 1931, Ներքին Բազմաբերդ, Արագածոտնի մարզ, Հայաստան, ԽՍՀՄ- 1999), հայ բանաստեղծ, մանկավարժ, լրագրող, ԽՍՀՄ գրողների միության անդամ 1969 թվականից։
Վաչագան Արտաշեսի Հովհաննիսյան, (1929, մայիսի 13, գ․ Մուլքի, Արագածոտնի մարզում - 20՞՞, Երևան), մաթեմատիկայի դասավանդման մեթոդիկայի բնագավառի գիտնական։ Մանկավարժական գիտությունների դոկտոր (1986), պրոֆեսոր (1988)։
Միտյուշինո (այլ կիրառումներ)

Միտյուշինո, կարող է վերաբերել՝

Միտյուշինո - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Միտյուշինո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Միտյուշինո - գյուղ Ռուսաստանի Սմոլենսկի մարզի Վյազեմսկի շրջանի կազմում։